Spiritas

Spiritas – alkoholinis gėrimas, kuris gaunamas distiliuojant skystį, gautą fermentuojant angliavandenių turintį tirpalą, pagamintą iš grūdų, vaisių, daržovių, į kurį gali būti įdėta kvapiųjų medžiagų.Britannica Online Encyclopedia: distilled spirit/distilled liquor Spiritai negali turėti mažiau kaip 35% etanolio.

Šiai gėrimų grupei nepriklauso nedistiliuoti fermentuoti gėrimai (alus, vynas, sakė, sidras).

Straipsnyje pateiktos apibrėžtys iš Lietuvos teisinių aktų. Kitose šalyse apibrėžtys skiriasi. Pvz., žodžiu  vadinami gėrimai turi nuo 35 iki 86% etanolio, o anglišku atitikmeniu  žymimi gėrimai turi nuo 20% etanolio.

 Spiritų rūšys 
 Grūdų spiritas () – spiritinis gėrimas, turintis ne mažiau kaip 35 tūrio proc. etanolio, pagamintas distiliuojant suraugintą javų mentalą, turintis būdingą naudotų žaliavų suteiktos juslinės savybės. Mentalas gaminamas iš neskaldytų kviečių, miežių, avižų, rugių ar grikių grūdų su visomis grūdų sudedamosiomis dalimis. Grūdų spiritas gali būti gaunamas ir perdistiliuojant tokiu būdu gautą distiliatą. Grūdų spirite „Korn“ etanolio turi būti ne mažiau kaip 32 tūrio proc., o grūdų spirite „Kornbrand“ – ne mažiau kaip 37,5 tūrio proc.
 Vyno spiritas – turi ne mažiau kaip 37,5 tūrio proc. etanolio Jis gaminamas distiliuojant paprastą ar spirituotą vyną ar vyno distiliatą iki ne didesnės kaip 86 tūrio proc. etanolio koncentracijos.
 Vynuogių išspaudų spiritas – turi ne mažiau kaip 37,5 tūrio proc. etanolio. Gaminamas tiesiogiai distiliuojant suraugintas vynuogių išspaudas vandens garais arba prieš tai pridėjus vandens. Į išspaudas leidžiama pridėti vyno nuosėdų ir distiliuoti kartu su išspaudomis iki ne didesnės kaip 86 tūrio proc. etanolio koncentracijos. Iš vyno nuosėdų gautas etanolio kiekis negali viršyti 35 proc. viso etanolio kiekio gatavame produkte. Italijos gamybos vynuogių išspaudų spiritas gali būti vadinamas grapa.
 Vaisių išspaudų spiritas – turi ne mažiau kaip 37,5 tūrio proc. etanolio. Gaminamas distiliuojant raugintas vaisių (išskyrus vynuogių) išspaudas ar jų distiliatą iki ne didesnės kaip 86 tūrio proc. etanolio koncentracijos. Parduodant tokį spiritą etiketėje nurodomas vaisių pavadinimas, po kurio rašoma „išspaudų spiritas“. Panaudojus kelių skirtingų vaisių rūšių išspaudas, rašoma „vaisių išspaudų spiritas“.
 Razinų spiritas – turi ne mažiau kaip 37,5 tūrio proc. etanolio. Gaminamas distiliuojant alkoholinio rauginimo būdu sufermentuotą džiovintų vynuogių ekstraktą ir pasižymintis naudotų žaliavų aromatu bei skoniu.

 Nuorodos 

Kategorija:Distiliuoti alkoholiniai gėrimai